1Na'ayenɛ, daan denɛ? Ho wan tamɛ mam nananawa kɔ'ɔn yɛ'ɛha? Daan denɛ te ho wan kelehe mam? 2Ho bote mam mɛ la n mɛŋa potɛn'ɛre wa yuue la wane? Ho bote mam nyɛ sunsagaŋɔ wa ta paɛ la wane beenɛ? Ho bote mam diŋdaana wa ta'an mam yuue la wane? 3Na'ayenɛ mam Yenɛ, sure behɛ mam na ge la ho lebehe ma na. Malom kpemehe mam soŋa te n da ki'. 4N diŋdaana la wan yeti, N nya tare en paɛ teŋa. Mam han lu' la wan pee mam diŋdoma la poya, te ba nyeena. 5Ge mam nam hɔ, ho tare la nɔŋerɛ se'ere n ka tare ba'ahegɔ. Mam suunre pee me la ho faanrɛ la. 6Mam wan yoon pɛngɛ Na'ayenɛ. Se'ere zuo, a tom la toonsoma bo mam.
mos_Latn